b'\n_START_ARTICLE_\nTop 17 Radia Maribor\n_START_PARAGRAPH_\nTop 17 je uradna glasbena lestvica Radia Maribor. Njeni za\xc4\x8detki segajo v leto 1985. Sprva je obsegala 17 pesmi, nato dvakrat po 17 (17 doma\xc4\x8dih \xe2\x88\x92 Top Slovenija \xe2\x80\x93 in 17 tujih \xe2\x88\x92 Top International), oktobra 2015 se je skr\xc4\x8dila na 7 doma\xc4\x8dih in 7 tujih pesmi ter 3 predloge, a \xc5\xa1e vedno ohranila ime Top 17, od junija 2016 pa vklju\xc4\x8duje 10 doma\xc4\x8dih in 7 tujih skladb ter 2 predloga (enega doma\xc4\x8dega in enega tujega). Istoimenska oddaja, v okviru katere lestvico predstavijo, je na sporedu ob petkih ob 19.30 na valovih Radia Maribor. Vodi jo Robert Zaj\xc5\xa1ek, ki je tudi njen urednik. Tuji del lestvice sestavlja (v smislu izbiranja predlogov) Tin\xc4\x8dek Brada\xc4\x8d, doma\xc4\x8dega pa Gregor Stermecki, o razvrstitvi skladb na lestvici pa odlo\xc4\x8dajo poslu\xc5\xa1alci z glasovanjem na spletu._NEWLINE_Spodaj so navedena prva mesta obeh delov lestvice za posamezni teden od decembra 2011.'